open-index/open-wikipedia-markdown huggingface dataset:
Bergse kraaier

duimnael|Kopstudie van 'n haan
duimnael|Die tipiese kraai
duimnael|Hen
duimnael|Kraaiwedstryd in Duitsland (2016)
duimnael|Bantam

Die **Bergse kraaiers**, ook *bergkraaiers* genoem, is die oudste bekende Duitse hoenderras, wat in die hertogdom *Berg* ontstaan het. Daar bestaan ook 'n bantamvariant van die ras. Tipies vir hierdie langkraairas is die lang melodieuse kraai van die hane, wat tot 15 sekondes kan duur.

## Geskiedenis 
Volgens oorlewering was die voorvaders van die Bergse kraaier in die Middeleeue uit die Balkan na Duitsland gebring, waar hul familielede, die Bosniese kraaiers, ook tans geteel word. Hierdie teorie word ondersteun deur genetiese navorsing, wat die verwantskap tussen die Bergse kraaiers en die Suidoos-Europese hoenderrasse bevestig. Volgens 'n ander teorie lê die oorsprong van die Bergse kraaier by Spaanse hoenderrasse, wat deur Spaanse monnike ingevoer is. Bergse kraaiers wat deur Duitse immigrante na Brasilië ingevoer is, was later weer die voorouers van die Brasiliaanse kraaier, die "galo músico".

## Eienskappe 
Bergse kraaiers het 'n langgestrekte en hoë vorm met 'n enkele kam, wit oorlelle en leiblou pote. Tipies is die na bo gewelfde rug en die ietwat plat stert. Die tipiese veretekening, die sogenaamde* Dobbelung*, is die sterkste vorm van omsoming. Hierdie tekening kom slegs by die Bergse kraaier, die kruiper en die Bergse hangkam voor. Die enigste erkende kleurvariant is swart-goudbruin.

## Teelt 
Die skaarsheid van die ras het daartoe gelei dat die ras in die kategorie "hoogs bedreig" geplaas is. Die teel van die Bergse kraaiers in Duitsland, waar ongeveer 35 telers aktief is, word daarom deur die* Vereinigung der Züchter Bergischer Hühnerrassen * beheer. Verder word 'n stamboek in stand gehou om alle lewende Duitse Bergse kraaiers te registreer. Om die eienskappe van die ras te beskerm, word daar jaarliks 'n kraaiwedstryd in Duitsland georganiseer, waar die tydsduur van die kraaie bepalend is. In Nederland behoort die Bergse kraaier tot die rasse wat deur die *Nederlandse speciaalclub voor Duitse Hoenderrassen* geteel word. In Suid-Afrika word die ras ook deur die SASPO erken.

## Verwysings 
## Eksterne skakels 
* Webwerf van die *Nederlandse speciaalclub voor Duitse hoenderrassen* 
* Webwerf van die *Vereinigung der Züchter Bergischer Hühnerrassen und deren Zwerge – Kräherzüchtervereinigung seit 1884*
* Voordrag oor die bekendstelling van 'n stamboek by die *Initiative zur Erhaltung alter Geflügelrassen*  
* Artikel op 'n Duitse internetwerf vir langkraairasse
* Webwerf van die SASPO met die ras se standaard
Christus die Verlosser

**Christus die Verlosser** (Portugees: *Cristo Redentor*) is 'n groot standbeeld van Jesus Christus in die wyk Alto da Boa Vista in die stad Rio de Janeiro in Brasilië. Die beeld is 38 meter hoog en staan op die 710 meter hoë Corcovado-berg, wat oor die stad uitkyk. Van 1931 tot 2010 was dit die grootste Art Deco-standbeeld ter wêreld.

## Geskiedenis 
duimnael|links|Hoof van Christus die Verlosser

Die idee vir die standbeeld dateer uit 1850 en kom van die Katolieke priester Pedro Maria Boss. Hy vra koningin Isabel om dit te finansier, maar sy is nie daarvoor te vinde nie. In 1889 word die projek finaal afgelas, nadat Brasilië 'n republiek geword en die nuwe wette bepaal het dat die kerk en staat geskei moet bly.

In 1921 kry die kerk van Rio de Janeiro dit reg om nuwe lewe in die plan te blaas. Hulle organiseer 'n *Semana do Monumento* ("Monumenteweek") om geld in te samel sodat die monument tog verwesenlik kan word.

Op 12 Oktober 1931, na 9 jaar se werk, was die monument gereed en is dit in 'n uitgebreide seremonie deur president Getúlio Vargas ingewy. Een van die beplande hoogtepunte was die aanskakel van die beligting. Dit sou deur Guglielmo Marconi vanaf sy seiljag gedoen word, maar as gevolg van slegte weer moes arbeiders op die berg die beligting met die hand aanskakel.

Die monument weeg 1&nbsp;145 ton, het 'n hoogte van 38&nbsp;meter en die spanbreedte tussen die twee arms is 28&nbsp;meter. Die beeld is deur ingenieur Heitor da Silva Costa ontwerp en in Frankryk deur die Frans-Poolse beeldhouer Paul Landowski gebou, waarna dit in blokke van 16&nbsp;ton na Brasilië verskeep is.

## Toegang 
duimnael|Christus die Verlosser op die Corcovado-berg

'n Tandrat-baan, die *Corcovado Rack Railway*, klim van die Floresta da Tijuca tot reg onder die standbeeld. Die tog duur 20 minute. Die berg kan ook per motor bestyg word. Daarna moet 'n verdere 222 tree geklim word, wat aan die einde van die tandrat-baan se stasie begin. Die beeld kan deesdae ook met een van die drie hysbakke of die vier roltrappe bereik word.

## Interessante feite 
* In 2007 is dié Christusbeeld as een van die Sewe Nuwe Wonders van die wêreld aangewys.
* As gevolg van aardverskuiwings na hewige reënval is die standbeeld in April 2010 vir die eerste keer sedert sy inhuldiging vir die publiek gesluit.
* Op 17 Januarie 2014 is 'n vinger van die standbeeld deur 'n bliksemstraal beskadig.

## Verwysings 
## Eksterne skakels 
*
Skede

duimnael|Mes met skede
duimnael|'n Swaard in die skede

'n **Skede** is 'n omhulsel (stuk uitrusting) waarin die lem van 'n swaardagtige wapen (mes, dolk of swaard) of 'n byl gestoor word. Die skede beskerm die wapen en help dat die gebruiker homself nie onopsetlik daarmee beseer nie. Die skede word meestal van hout of leer gemaak. Dit kan op die rug of aan 'n riem/gordel aan die sy gedra word. Swaarde word tipies só op die heup in 'n skede gedra. 'n Skede vir pyle word 'n koker genoem, wat meestal op die rug gedra word.

Figuurlik gesproke word die woord *skede* in sekere spreekwoorde gebruik. Onder andere:
* Die swaard uit die skede trek (die stryd aansê)
* Die swaard in die skede steek (die stryd staak)

Die woord skede word ook soms in 'n biologiese konteks gebruik, meestal om die omkleding van sommige dele van plante en diere te beskryf.

## Eksterne skakels 
*
Swaard

duimnael|Moderne gevegswaarde
duimnael|'n Middeleeuse swaardgeveg

'n **Swaard** is 'n lang wapen van metaal met 'n lem en hef (handvatsel). Aan beide kante van die lem is 'n geslypte snykant. Die hef word met 'n kruis of mandjie van die lem geskei om die draer se hand te beskerm en die opponent se swaard vas te vang. Die wapen word tydens 'n geveg in die hand gehou terwyl daar na die vyand gekap of gesteek word. Dit word ook algemeen tydens seremoniële geleenthede gedra. As 'n swaard nie gebruik word nie, word dit gewoonlik in 'n skede gedra.

Grofsmede in Antieke Egipte het die eerste swaarde in ongeveer 1150 v.C. van brons vervaardig. Dit het egter vinnig na ander kulture versprei. Voor die uitvinding van gewere is swaarde algemeen as die wapen van voorkeur gebruik. Na die ontdekking van die geweer is swaarde as sekondêre wapens ingespan (vir man-tot-man-gevegte as die skietery staak en die gevegslyne begin kruis). Sedert die Amerikaanse Burgeroorlog is swaarde, behalwe as 'n seremoniële deel van uniforms, nie meer algemeen deur leërs gebruik nie. Sommige gewere het egter bajonette, wat dieselfde funksie verrig.

Swaarde word ook vir seker gevegsporte ingespan. Tydens die Olimpiese Spele word 'n ligte tipe swaard, onder andere, vir skermsport gebruik.

## Spreekwoorde 
Swaarde word is verskeie spreekwoorde en gesegdes gebruik. Onder andere:
* Daar hang 'n swaard oor sy kop (gevaar dreig)
* Na die swaard gryp (die stryd aansê)
* Die swaard in die skede steek (die stryd staak)
* Die pen magtiger is as die swaard

## Eksterne skakels 
*
Witsterthert

Die **witsterthert** (*Odocoileus virginianus*) is ’n mediumgroot hert wat inheems is aan die VSA, Kanada, Mexiko, Sentraal-Amerika en Suid-Amerika tot so ver suid as Peru en Bolivië. Dit is ook ingevoer na Nieu-Seeland, Kuba, Jamaika, Hispaniola, Puerto Rico, Bermuda, Bahamas en Klein Antille, asook sommige Europese lande soos Finland, Tsjeggië en Serwië. 

In die Amerikas is dit die mees wydverspreide wilde hoefdier.

## Taksonomie 
duimnael|links|210px|’n Waaksame wyfie hou haar stert omhoog.
Sommige kenners het probeer om die witsterthert in talle subspesies te verdeel volgens morfologiese verskille, maar genetiese studies het getoon daar is minder subspesies as die 30 tot 40 wat in die laaste eeu beskryf is. Die Florida Key-hert (*O. virginianus clavium*) en die Columbiese witsterthert (*O. virginianus leucurus*) word albei in Amerika as "bedreig" beskou, terwyl die Virginiese witstert (*O. virginianus virginianus*) een van die mees wydverspreide subspesies is. Die witsterthert het ’n groot genetiese variasie en kan by verskeie omgewings aanpas. 

## Beskrywing 
Die hert se pels is ’n rooierige bruin kleur in die lente en somer, en word grysbruin vir die herfs en winter. Hulle kan uitgeken word aan die wit onderkant van hul stert. Wanneer die diere waaksaam is, sal hulle hul stert lig om ander te waarsku. 

Witstertherte wissel in grootte; die Noord-Amerikaanse ram weeg gewoonlik sowat 50&nbsp;kg, maar kan meer as 75&nbsp;kg en tot 200&nbsp;kg weeg. Die tropiese en Florida Keys-spesies is kleiner; wyfies kan so min as 25&nbsp;kg weeg. Die diere se lengte wissel van 95 tot 220&nbsp;cm, met ’n stert van 10 tot 36,5&nbsp;cm, en die skouerhoogte kan tussen 53 en 120&nbsp;cm wees. 

Ramme het gewei (horings), en sommige wyfies ook. Sommige ramme se gewei het nie vertakkings nie – dit wissel na gelang van voeding, ouderdom en genetika. 

Witstertherte pas by baie omgewings aan. Hoewel hulle meestal as wouddiere beskou word, kom hulle ook op oop grasvlaktes, savannes en in gemengde bladwisselende riviervalleie voor. Hulle het ook goed aangepas in die Europese lande waar hulle ingevoer is.

## Verwysings 
## Eksterne skakels 
*

*15px Hierdie artikel is vertaal uit die Engelse Wikipedia
Verenigde State Grand Prix

Die **Verenigde State Grand Prix** is 'n motorwedren wat afwisselend plaasvind sedert 1908, toe dit as die Amerikaanse Grand Prize bekend gestaan het. Die wedren word later deel van die Formule Een Wêreldkampioenskap. Die afgelope 49 renne het reeds op tien verskillende bane plaasgevind, en sedert 2012 word dit by die Circuit of the Americas in Austin, Texas, gehou.

## Vorige wenners (*sedert 1959 getoon*) 
duimnael|regs|350px|Austin
Kanaal

duimnael|'n Oorlogskip in die Sueskanaal.
[duimnael|Die *Canal de la Peyrade* in Sète, [Hérault (département)|Hérault, Frankryk.]]

'n **Kanaal** is 'n kunsmatig aangelegde waterweg. Mense bou al etlike eeue lank kanale vir die vervoer van swaar goedere op bote en skepe. Kanale word ook vir besproeiing of hidroëlektrisiteit benut. Die kante van kanale is soms met klei of beton versterk.

Kanale verbind gewoonlik mere, riviere of oseane. Die Panamakanaal is 'n voorbeeld van 'n bekende kanaal wat die Atlantiese Oseaan met die Stille Oseaan verbind. Die Sueskanaal verbind die Middellandse See met die Rooisee.

Daar is verskillende soorte kanale:
* Voedingskanale word gebruik om water na 'n bepaalde plek waar dit benodig word, soos vir besproeiing, te gelei.
* Afvoerkanale word gebruik om water weg te voer (dreinering).
* Verbindingskanale verbind twee of meer mere, riviere of oseane.
* Laterale kanale word gewoonlik langs onbevaarbare gedeeltes van 'n rivier gebou.

## Geskiedenis 
duimnael|links|Perde word gebruik om 'n sleepboot in die kanaal te trek.

Die eerste kanale is gebruik om water na landerye aan te lê. Vroeë beskawings, soos in Antieke Egipte en Mesopotamië, het reeds kanale vir besproeiing gebruik. In China met mense begin om riviere bevaarbaar te maak deur water op te dam, asook riviere te verdiep en te verbreed. Later het mense begin om nuwe kanale te grawe sodat meanders (kronkels) en vlak gedeeltes uitgesny kon word. Hulle het ook begin om sluise te installeer om die watervlak te beheer.

Die eerste kanale vir die vervoer van goedere was relatief klein. Bote het nie enjins gehad nie en moes meestal deur mense of perde van die kant af getrek word. Paaie is soms langs kanale hiervoor aangelê. In die 19de eeu is stoombote gebruik om sleepbote oor breër riviere te trek of te stoot. Na die Tweede Wêreldoorlog is skepe met enjins op kanale gebruik, en het die skepe al groter begin word. Talle kanale is verbreed en klein skepe wat nie meer winsgewend was nie is deur groter skepe vervang.

Voor die koms van spoorweë was dit aansienlik goedkoper en vinniger om goedere oor water as oor land te vervoer. Vervoer oor kanale is mettertyd deur spoorweë en later met snelweë en vlugroetes aangevul of vervang.

## Eksterne skakels 
*
Lys van Formule Een-bane

duimnael|upright=1.7|Ligging van renbane wat 'n Grand Prix aangebied het. Gasheerlande vir huidige Formule Eenseisoen is in groen aangedui. Voormalige gasheerlande is in donkergrys aangedui.

Formule Een (amptelik FIA Formula One World Championship), dikwels afgekort as F1, is die hoogste klas enkelsitplek-oopwielmotorrenne gedefinieer deur die Fédération Internationale de l'Automobile (FIA), motorsport se wêreldbeheerliggaam.Dit is gebaseer rondom 'n reeks wedrenne (20 in 2017), bekend as grand prix, op doelgemaakte bane of afgesperde strate.

Die eerste Wêreldkampioenskaps-Grand Prix is in 1950 by die Silverstone-renbaan in Engeland gehou; sedertdien het 71 bane reeds 'n Grand Prix gehuisves. Sommige bane, soos bv. die Nürburgring, het Grands Prix op verskillende uitlegte aangebied. Die sport se renbane is tradisioneel in Europa gesentreer, wat ongetwyfeld nog steeds sy leiersmark is, maar wedrenne is ook al gehou in die Amerikas, Afrika, Asië en Australië. Nuwer wedrenne word in Aboe Dhabi, Bahrein, Maleisië, Turkye en China gehou.

Die Autodromo Nazionale Monza het die meeste Grands Prix ter wêreld gehuisves; dit het die Italiaanse Grand Prix reeds 64 keer aangebied. Die Sochi Autodrom het die 70ste baan geword om 'n Grand Prix aan te bied, die 2014 Russiese Grand Prix, en die Bakoe-straatrenbaan die 71ste baan vir die 2017 Azerbeidjanse Grand Prix.

## Formule Een-renbane 
* Die "Kaart" kolom wys 'n skets van die nuutse uitleg van huidige bane en die laaste uitleg van voormalige bane.
* Die "Soort" kolom verwys na die soort baan: "straat" is 'n baan uitgelê op geslote stadstrate en "renbaan" is 'n permanente fasiliteit.
* Die "Rigting" kolom: A=Antikloksgewys, K=Kloksgewys

## Verwysings 
* 
* 

## Eksterne skakels 
* Formule Een se amptelike webblad
* FIA amptelike webblad
Voedoeïsme

duimnael|Vodun-altaar met fetisje in Abomey, Benin
duimnael|'n Antieke seremoniële pak wat tydens Haïtiaanse Vodou-rituele gedra isEtnologiese Museum, Berlyn, Duitsland

**Voedoeïsme** (afgelei van *vodun* [vodṹ], wat in Ewe en Fon "gees" of "godheid" beteken) is 'n sambreelterm vir 'n reeks sinkretistiese godsdienste wat hul uitdrukking in spirituele rituele en volksgebruike vind. Voedoeïsme het sy oorsprong in Vodun, die tradisionele godsdiens en voorvaderverering wat deur 'n reeks volke in Wes-Afrika beoefen word (die Ewe in Oos- en Suid-Ghana, Suid- en Sentraal-Togo; die Kabye, Mina en Fon in Suid- en Sentraal-Togo en Suid- en Sentraal-Benin; aanhangers word ook onder die Gun of Gbe in Lagos en Ogun, Suidwes-Nigerië, aangetref).

Vodun verskil merkbaar van ander tradisionele Afrika-godsdienste in die binneland van die bogenoemde Afrikalande en vorm die basis vir spirituele godsdienste met verwante name wat deur nakomelinge van etniese groepe soos Dahomey, Kongo, Joroeba en ander Afrikane, wat as slawe na die Nuwe Wêreld geneem en hier in die 16de en 17de eeu deur Rooms-Katolieke sendelinge gekersten is, met sinkretistiese elemente van ander godsdienste, veral Christendom (Rooms-Katolisisme), die geloofswêreld van die Kongovolk en inheemse gelowe van Amerikaanse Indiane vermeng en verder ontwikkel is tot 'n omvattende wêreld- en lewensbeskouing waarin naas religieuse oortuigings ook filosofie, geneeskunde en geregtigheid 'n sentrale plek inneem.

In die westerse wêreld word voedoeïsme, veral onder die invloed van die Amerikaanse rolprentbedryf wat die godsdiens as 'n eksoties-triviale agtergrond vir sekere grurolprente inspan, sterk verbind met elemente van hipnose, trance en magiese handelinge.

Tans het Voedoeïsme, wat in Kreoolse samelewings in die Karibiese Seegebied in verskillende vertakkings aangetref word, wêreldwyd sowat sestig miljoen aanhangers. Die belangrikste variasies is:

* Haïtiaanse Vodou,
* Puerto Ricaanse Vodú,
* Kubaanse Vodú,
* Dominikaanse Vodú,
* Brasiliaanse Vodum en
* Louisiaanse Voodoo.

## Verwysings 
## Eksterne skakels 
*
Esther Brand

**Esther Cornelia Brand** (neé Van Heerden; 29 September 1922 – 20 Junie 2015) was 'n Suid-Afrikaanse veldatleet. Brand is tot dusver die eerste en enigste vroueatleet wat 'n goue medalje vir Suid-Afrika op die Olimpiese Spele kon inpalm. Sy het ook Suid-Afrikaanse titels in gewigstoot en skyfwerp gewen.

As negentienjarige stel sy in 1941 'n wêreldhoogspringrekord van 1,66 meter op, ’n prestasie wat eers 19 jaar later erken is.

Op die Olimpiese Spele van 1952 in Helsinki het sy 'n goue medalje in die vroue-hoogspring gewen. Sy het die destydse skêr-styl gebruik, en kon met 'n hoogte van 1,67 meter oor die lat seil. Dit maak haar die eerste, en steeds enigste Suid-Afrikaanse vrou word wat ’n goue Olimpiese medalje in atletiek kon verwerf.

Brand is in Springbok in die Noord-Kaap gebore en is aan die Hoërskool Maitland in Kaapstad geskool. Sy was met Jan Brand getroud. Haar man het Suid-Afrika in 1948 met fietsry tydens die Olimpiese Spele in Londen verteenwoordig. Sy het ten tyde van haar afsterwe in Bloemfontein gewoon, waar sy op 92-jarige ouderdom geval en aan haar beserings beswyk het.

## Sien ook 
* Hestrie Cloete

## Verwysings
Belgiese Grand Prix

Die **Belgiese Grand Prix** is 'n motorwedren wat sedert 1925 in België plaasvind. Die wedren het in 1950 deel geword van die Formule Eenwêreldkampioenskap, en sedert 1925 (behalwe in 1971–1984) word dit by die "Circuit de Spa-Francorchamps" in Stavelot, België, gehou.

Sedert sy ingebruikneming is Spa-Francorchamps bekend vir sy onvoorspelbare weer. Op 'n stadium in sy geskiedenis het dit elke jaar gereën by die Belgiese Grand Prix vir twintig jaar opeenvolgend. Renjaers bevind hulself soms op 'n skoon, droë deel van die baan, net om op 'n ander deel reën en 'n glibberige oppervlak te ondervind.

## Vorige wenners 
regs|360px
Kitsbank

duimnael|Persoon wat 'n OTM gebruik.
duimnael|Sleutelbord vir jou PIN.
duimnael|'n Debiet- of kredietkaart word benodig om 'n OTM te gebruik.

'n **Kitsbank**, **geldoutomaat** of **outomatiese tellermasjien** (OTM) is 'n toestel wat mense toelaat om kontant uit hulle bankrekeninge te onttrek. Sommige kitsbanke laat ook ander transaksies toe, soos om geld te deponeer, rekeningoorplasings te doen, state en saldobalanse aan te vra, en selfs rekeninge te betaal. Kitsbanke word algemeen voor banke, in winkels en winkelsentrums aangetref.

Mens moet oor 'n debiet- of kredietkaart beskik om 'n kitsbank te kan gebruik. Nadat die kaart in die masjien ingestoot is, moet 'n persoonlike identifikasienommer (PIN) ingesleutel word, wat jou toegang tot jou rekening bied.

Bedrog vind algemeen by kitsbanke plaas. Mense kan oor jou skouer loer om jou PIN te sien en soms word versteekte kameras opgerig om mense se besonderhede te onderskep. Sodra die skelms jou rekeningnommer en PIN het, kan hulle geld uit jou rekening steel.

## Geskiedenis 
duimnael|links|Binnekant van 'n OTM.

Die eerste meganiese masjien ('n tipe kitsbank) wat geldnote kon uitreik, dateer uit 1939. Die masjien is deur Luther George Simjian ontwikkel en gebou, en is by die *City Bank of New York*, tans die *City Bank*, geïnstalleer. Klante het egter nie die masjien aanvaar nie, en dit is ses maande later verwyder.

Daarna het die ontwikkeling van die kitsbank 25 jaar lank stilgestaan, totdat John Shepherd-Barron die eerste elektroniese OTM ontwikkel het. Hierdie masjien is op 27 Junie 1967 by Barclays Bank in Enfield Town (Noord-Londen) geïnstalleer. Die eerste persoon wat geld by die kitsbank onttrek het, was die akteur Reg Varney, wat bekend is vir die TV-reeks *On the Buses*.

## Veiligheidsmaatreëls 
duimnael|'n OTM na 'n inbraak

Banke aanvaar selde verantwoordelikheid vir misdade wat by en om kitsbanke plaasvind. Dit is daarom noodsaaklik om te alle tye bedag en versigtig te wees. Die volgende veiligheidswenke kan help:

* Wees waaksaam en bewus van jou omgewing by die OTM.
* Moenie jou kaart of PIN (persoonlike identifikasienommer) vir enigiemand gee nie.
* Moet nooit jou PIN op die kaart of iets naby die kaart neerskryf nie.
* Moenie jou kaart in die masjien inskuif voordat jy op die skerm daarvoor gevra word nie.
* Staan naby die skerm en gebruik jou liggaam of hand om te verseker dat niemand jou PIN kan sien nie.
* Hou jou hand oor die kaartgleuf om te verseker dat niemand jou kaart kan neem of ruil nie.
* Moet nooit hulp van vreemdelinge by die OTM aanvaar nie. Wees versigtig vir enige aanbod om hulp.
* Indien jou kaart deur die OTM "gesluk" word, moet die bank se tolvrye nommer onmiddellik geskakel word om die kaart te stop en te kanselleer.
* Indien jy hulp benodig, vra ‘n beampte binne die bank, nie 'n vreemdeling of sekuriteitswag nie.
* Plaas 'n limiet of perk op die bedrag geld wat daagliks by OTM's onttrek kan word.

## Verwysings 
## Eksterne skakels
Italiaanse Grand Prix

regs|420px
Die **Italiaanse Grand Prix** (Italiaans: ''Gran Premio d'Italia'') is een van die langslopende byeenkomste op die Formule Een-kalender. Die Italiaanse Grand Prix was ook een van die eerste Formule Een kampioenskapsrenne in 1950, en is elke jaar sedertdien gehou. Die enigste ander kampioenskapswedren waarvoor dit waar is, is die Britse Grand Prix, en die enigste ander eerste F1-wedrenne wat nog op die kalender is, is die Monaco Grand Prix en die Belgiese Grand Prix. Alle Formule Een Italiaanse Grands Prix is sedert 1950 op Monza gehou, behalwe in 1980, toe dit by Imola gehou is. Die Italiaanse Grand Prix was 'n deel van die Europese kampioenskap van 1935 tot 1938. Dit is sewe keer as die Europese Grand Prix aangewys tussen 1923 en 1967, toe hierdie titel as 'n ere-aanwysing elke jaar aan een Grand Prixwedren in Europa toegeken is.

## Vorige wenners (*sedert 1950*)
Britse Grand Prix

regs|330px
Die **Britse Grand Prix** is 'n Formule Een-kampioenskapswedren wat sedert 1950 op die kalender van die FIA se F1-Wêreldkampioenskap verskyn.

Dit word jaarliks by die Silverstone-renbaan naby die dorp Silverstone in Northamptonshire in Engeland gehou. Die Britse en Italiaanse Grand Prix is die oudste aaneenlopende Formule Een Wêreldkampioenskap Grands Prix. Dit is vyf keer as die Europese Grand Prix aangewys tussen 1950 en 1977, toe hierdie titel as 'n ere-aanwysing elke jaar aan een Grand Prixwedren in Europa toegeken is. Alle Britse Grands Prix sedert 1926 word in Engeland gehou; waar die Britse motorrenbedryf hoofsaaklik geleë is.

## Vorige wenners (*sedert 1948 gelys*) 
duimnael|regs|Silverstone, soos gebruik van 1994–2009
duimnael|regs|Silverstone, soos gebruik van 1991–1993
duimnael|regs|Silverstone, soos gebruik van 1950–1990
duimnael|regs|Brands Hatch, afwisselend met Silverstone van 1964–1986
duimnael|regs|Aintree, afwisselend met Silverstone van 1955–1962
duimnael|350px|'n Kaart van plekke met Britse Grands Prix.
Portugese Grand Prix

regs|420px
Die **Portugese Grand Prix** (*Grande Premio de Portugal*) is 'n Formule Een-kampioenskapswedren wat voorheen by die Autódromo do Estoril in Portugal gehou is. Die 2020 Formule Een Portugese Grand Prix is egter op die Algarve-renbaan op 25 Oktober 2020 gehou, na 'n F1-kalenderverandering weens die Koronavirus epidemie van 2020.

Die Portugese Grand Prix was 'n motorsportgeleentheid vir 'n paar jaar, meestal in die 1950's en weer in die 1980's en 90's. Dit was ook 'n Formule Een-wedren tussen 1958 en 1960 en tussen 1984 en 1996.

## Vorige wenners 
duimnael|regs|Die oorspronklike Estorilbaan, gebruik van 1984–1993
duimnael|regs|Die Boavista-baan, afwisselend met Monsanto van 1951–1960
duimnael|regs|Die Monsanto-baan, afwisselend met Boavista van 1954–1959
Peers-grot

Die **Peers-grot** is 'n grot naby Vishoek waar 'n kopbeen van 'n prehistoriese mens gevind is en wat moontlik selfs 20&nbsp;000 jaar oud kan wees.

Net noord van Sun Valley en noordwes van Clovelly is 'n reeks sanderige koppies bekend as Skildergat. Daarin is verskeie vlak grotte, onder andere Tonnelgrot en die Peers-grot. Victor Stanley Peers (1874-1940) en sy seun Bertie (1903-1939) het baie in antropologie en argeologie belanggestel en het in die jare 1927 tot 1929 in hul vrye tyd hier opgrawings gedoen en op klipwerktuie, rotstekeninge en volledige skelette afgekom. 

Die kopbeen van die **Vishoekmens**  was aansienlik groter as dié van die latere Khoisan. Die kopbeen is wêreldwyd uitgestal en deur argeoloë bestudeer en kan nou in die Suid-Afrikaanse Museum in die Kompanjiestuin besigtig word. In 1941 is die grot tot monument verklaar.

## Bibliografie 
* Burman, Jose: Cape drives and places of interest. Kaapstad: Human & Rousseau, 1975. 
* Green, Lawrence G.: Tavern of the seas. Kaapstad: Howard B. Timmins, 1947.
* Standard Encyclopaedia of Southern Africa, deel 9. Kaapstad: Nasou, 1973. 
* Tredgold, Arderne: Bay between the mountains. Kaapstad: Human & Rousseau, 1995.
Meksikaanse Grand Prix

Die **Meksikaanse Grand Prix** (Spaans: *Gran Premio de México*) is 'n FIA Formule Een motorwedren wat by die Autódromo Hermanos Rodríguez in Meksikostad gehou word. Dit is die eerste keer as 'n nie-kampioenskapsbyeenkoms in 1962 gehou, voordat dit 'n kampioenskapsbyeenkoms in 1963-1970 en 1986-1992 geword het. Die Grand Prix word sedert 2015 weer op hierdie baan in Meksikostad aangebied en word sedert 2020 die Meksikostad Grand Prix genoem.

## Wenners van die Meksikostad Grand Prix 
duimnael|regs|360px|Die Autódromo Hermanos Rodríguez-baan wat tans in gebruik is.
duimnael|regs|360px|Die Autódromo Hermanos Rodríguez-baan wat van 1986–2014 gebruik is.
duimnael|regs|360px|Die oorspronklike Magdalena Mixhuca-baan wat van 1959–1985 gebruik is.

## Wenners van die Meksikaanse Grand Prix 
''Nota: 'n Pienk agtergrond dui 'n nie-kampioenskapsjaar aan.''
Uys

[duimnael|300px|[Fries (boukunde)|Fries in die heldesaal van die Voortrekkermonument, Pretoria. 'n Insident in die Slag van Italeni op 6 April 1838 word uitgebeeld, wat naby Dingaanstat plaasgevind het. Dirkie Uys verdedig sy gewonde vader, Piet Uys, tot die dood.]]

Die familie-naam **Uys** is vreemd in Nederland en België, maar is welbekend in Suid-Afrika. Die eerste voorvader van die Uyse, was Cornelis Janse wie saam met sy vrou Dirkje Matthysen en sy weduwee moeder in ongeveer 1700 aan die Kaap geland het. Volgens Ian Uys se boek "Die Uys Geskiedenis", bl.2, dui inligting in die argiewe dat die moeder haar naam as Huijs gespel het. Dieselfde afleiding word in J.R. Uys se boek "Uys Familie Register" in die aanvangsbladsye gemaak, waar vermeld word dat die H in byvoorbeeld Frankryk dikwels nie uitgespreek word nie.

Dit kan aanvaar word dat 'n amptenaar van die Nederlands Oos-Indiese Kompanjie die H weggelaat het met die inskrywing van Cornelis en sy vrou se name. Huijs het gevolglik Uijs en later Uys geword. Lees en skryf was in daardie dae vir baie van minder belang, en die nuwe spelling is aanvaar as die korrekte.

## Noemenswaardige Uyse 
* Dirkie Uys (1823–1838), Suid-Afrikaanse kinderheld uit die Groot Trek.
* Francois Uys (1986-), Suid-Afrikaanse rugbyspeler.
* Hettie Uys (née Van Rooyen), Afrikaanse aktrise.
* Jamie Uys (1921–1996)), rolprentregisseur, akteur en vervaardiger.
* Jok Uys, Suid-Afrikaanse akteur en regisseur.
* Piet Uys (1797–1838), 'n Voortrekkerleier.
* Pieter-Dirk Uys, satirikus, verhoogkunstenaar, skrywer en sosiale aktivis.
* Pikkie Uys, verhoognaam van die Suid-Afrikaanse aktrise, Sannie Uys.
* Wynand Uys, akteur en seun van die filmmaker, Jamie Uys.
* Vyf Uyse het aan die Slag van Bloedrivier deelgeneem.
Oculus Rift

duimnael|300px|Persoon wat 'n Oculus Rift gebruik.

Die **Oculus Rift** is 'n kommersiële produk waarmee 'n skynwerklikheid beleef kan word. Dit bied 'n breë stereoskopiese gesigsveld en is vir die speel van rekenaarspeletjies ontwikkel. Die toestel meet die bewegings van die speler se kop om sy oriëntasie in die spel te verander. In die proses word die speler se visie deur die skynwerklikheid wat aan hom vertoon word oorweldig.

'n Aanvangsbedrag van $ 2,4 miljoen is deur die maatskappy Oculus VR vir die ontwikkeling van die toestel ingesamel. Die maatskappy is deur Palmer Luckey gestig. Die ontwikkelingsweergawe is in 2013 vrygestel. Die weergawe vir gebruikers is op 28 Maart 2016 vrygestel.

Lêer:Oculus Rift - Developer Version - Front.jpg|Voorkant
Lêer:Oculus Rift - Developer Version - Back.jpg|Agterkant
Lêer:Oculus Rift - Developer Version - Control Box.jpg|Beheereenheid

## Verwysings 
## Eksterne skakels 
*
Heraldeiland

**Heraldeiland** (Russies: Остров Геральд, *Ostrof Gerald*) is ’n klein, afgeleë Russiese eiland in die Noordelike Yssee, 70&nbsp;km oos van Wrangeleiland. Dit het hoë kranse, wat dit taamlik ontoeganklik maak – per skip en per vliegtuig. Die enigste stukkie seekus van waar dit bereik kan word, is sy noordwestelike punt waar die kranse verkrummel het.

## Beskrywing 
Die eiland is 11,3&nbsp;km2 groot en die maksimum hoogte bo die seevlak is 364&nbsp;m. Dit is nie toegeys nie en is onbewoon. Dit is genoem na die opmetingskip HMS *Herald*, van waar dit in 1849 ontdek is.

Administratief val Heraldeiland in die outonome okroeg Tsjoekotka van die Russiese Federasie. Saam met Wrangeleiland maak dit deel uit van die **Wrangeleiland-natuurreservaat**, sedert 1976 ’n Russiese nasionale park. Kaap Dmitrijewa op die eiland is die mees oostelike grens van die natuurreservaat.

In 2004 is Herald- en Wrangeleiland asook die omliggende waters verklaar tot ’n Unesco-wêrelderfenisgebied.

## Verwysings 
## Eksterne skakels 
*Inligting, onder meer oor die fauna en flora 
* *Eiland in die See* , L. Zybtsev, by die "Russian Robinson"-klub, 1992.
* L.W. Gromof. *Осколок древней Берингии* ("’n Stukkie van antieke Beringië"). Moskou, 1960.
Inuïete

[duimnael|links|Tradisionele kleredrag van die Inuïete: [rob (links) en rendier (regs).]]
duimnael|links|Lede van die Inuïtiese Sirkumpolêre Konferensie.
**Inuïete** is die naam van die '''Eskimo's''' van Groenland en Kanada vir hulself. Die Eskimo's van Alaska word Yupik genoem en is verwant aan die Siberiese Yupiks van die noordooste van die Russiese Verre-Ooste.

## Naam 
Die woord "Inuïet" word meestal as sinoniem vir "Eskimo" gebruik omdat sommige Eskimo's laasgenoemde naam as neerhalend beskou. Die Inuïtiese Sirkumpolêre Konferensie van 1977 in Barrow, Alaska, het besluit om die woord Eskimo oorkoepelend met die woord Inuïet te vervang, ongeag watter plaaslike naam gebruik word. In Afrikaans word dié tradisie gevolg. 

## Tale 
Die Inuïete praat verskillende tale van die Eskimo-Aleoetiese taalgroep (die Inuïtiese tale), waarvan Inuktitut in Kanada en Groenland die meeste sprekers het. Die Inuïete het nie ’n letterkundige tradisie nie, maar besit ’n ryk skat van mondeling oorgelewerde mites en verhale, die Inuïtiese mitologie.

## Verwysings 
## Bibliografie 
*  Giulia Bogliolo Bruna, Apparences trompeuses. Sananguaq. Au coeur de la pensée inuit, (Préface J. Malaurie, Postface R. Santoni), Yvelinédition, coll. Latitude Humaine, Montihny-le-Bretonneux, 2007.

## Eksterne skakels 
* 
* 15px Hierdie artikel is vertaal uit die Nederlandse Wikipedia
Kavallerie

duimnael|Kavallerie wat 'n aanval loods.
duimnael|Ottomaanse kavallerie, 1568

Histories gesproke is die **kavallerie** berede soldate wat te perd geveg het. In moderne tye verwys *kavallerie* egter na die vinnige tak van die weermag, in teenstelling met die stadiger infanterie (die voetsoldate).

Sedert mense op perde begin ry het, het soldate met perde geveg. Perde is aanvanklik gebruik om soldate van en na die slagveld te vervoer. Die soldate het as die *berede infanterie* bekend gestaan. Later het mense van die perde se rûe af begin veg, en is die kavallerie gebore.

Omdat perde sterk is, kan lede van die kavallerie meer en swaarder wapens as die infanterie dra. Perde is ook vinnig as mense, wat beteken dat die kavallerie vinniger in die gevegsgebied ontplooi kan word.

Berede eenhede is mettertyd deur gemotoriseerde en gemeganiseerde eenhede vervang. Perde moes plek maak vir gepantserde voertuie en vliegtuie. Vandag gebruik moderne weermagte "gepantserde kavallerie" (tenks) en "lugkavallerie" (vegvliegtuie).

## Eksterne skakels 
*
Eskimo-Aleoetiese tale

Die **Eskimo-Aleoetiese tale** is ’n taalfamilie afkomstig uit Groenland, die noorde van Kanada, Alaska en dele van Siberië. Die taalgroep word in sy geheel Inuïties genoem in Groenland, Kanada en Wes-Alaska, Yupik in Noord-Alaska en Yuit in Siberië. Die term "Eskimo" word nie deur die meeste sprekers van die taal aanvaar nie weens die negatiewe konnotasie wat aan die woord verbonde is.

duimnael|links|Verspreiding van Eskimo-tale in Noord-Amerika
Vanweë die geografiese skeiding van die verskillende Inuïetiese bevolkingsgroepe is die dialekte van die Eskimo-Aleoetiese tale so ver van mekaar verwyder dat baie sprekers mekaar nie meer verstaan nie. Die Aleoetiese tale het die minste sprekers; dit word nog net gepraat op die Aleoete-, Pribilof- en Komandorski-eilande in die Beringsee.

: **Aleoeties**
:: Aleoeties
::: Wes-sentrale dialekte: Atkan, Attuan, Unangan, Bering (60–80 sprekers)
::: Oostelike dialekte: Unalaskan, Pribilof (400 sprekers)
: **Eskimo**
:: Yupik van Sentraal-Alaska (10&nbsp;000 sprekers)
:: Alutiiq (400 sprekers)
:: Yuit (Sentraal-Siberië, 300 sprekers)
:: Naukan (75 sprekers)
:: Sirenik (uitgesterf sedert 1997)
:: Inuïties (75&nbsp;000 sprekers)
::: Iñupiaq (Noord-Alaska, 3&nbsp;500 sprekers)
::: Inuvialuktun (Wes-Kanada)
::: Inuktitut (Oos-Kanada, 35&nbsp;200 sprekers)
::: Kalaallisut (Groenland, 57&nbsp;000 sprekers)

## Verwysings 
* 15px Hierdie artikel is vertaal uit die Nederlandse Wikipedia

## Eksterne skakels 
*  
*
Citroën Xsara

Die **Citroën Xsara** is 'n klein gesinsmotor wat vanaf 1997 tot 2006 deur die Franse motorvervaardiger Citroën gebou is.

Die Xsara was 'n ontwikkeling van die Citroën ZX en die Peugeot 306, waarmee dit 'n platform en aandryfstelsel deel.

Dit was beskikbaar in 3- of 5-deur luikrug en 5-deur stasiewabakwerke; die stasiewa was bemark as die *Break* en die 3-deurluikrug as die *Coupé*. Die inlynviersilinderenjinreeks sluit in 1.4, 1.6, 1.8 en 2.0-liter petrolenjins asook 1.6, 1.9 en 2.0-liter turbodiesels, en in sekere lande, ook 'n 1.5-liter PSA TUD-dieselenjin.

## Verwysings 
## Eksterne skakels 
* 
*Xsara modelinligting 
*Citroën Xsara botsingstoets 
*Betekenis van die woord "Xsara"
Citroën C4 WRC

Die **Citroën C4 WRC** is 'n wêreldtydrenmotor wat vir die Citroën Wêreldtydrenspan ontwikkel en gebou is deur Citroën Racing vir gebruik sedert die 2007 Wêreldtydrenkampioenskapseisoen. Dit is gebaseer op die Citroën C4 padmotor, het die Citroën Xsara WRC vervang en is self opgevolg deur die verbeterde Citroën DS3 WRC. Die motor het sedert 2007 elke jaar die titel in die hande van Sébastien Loeb verower, sowel as die vervaardigerstitel in 2008, 2009 en 2010.

Die C4 WRC en Loeb hou 'n 100% rekord op teerbyeenkomste tydens sy WRC loopbaan, en wen al 13 slegs-teerrondes van die Wêreldtydrenkampioenskap.

## Verwysings
Citroën DS3

Die **Citroën DS3** is 'n superminimotor wat sedert 2009 deur die Franse motorvervaardiger Citroën gebou word. Dit is amptelik in Januarie 2010 onthul, en is die eerste motor in die nuwe DS-reeks (uitgespreek *Deèsse*, wat "godin" in Frans beteken) van Citroën. Terwyl die DS-naam baie herinner aan die klassieke Citroën DS, dra die nuwe DS3 geen ooreenkoms met die ouer motor en sy onderdele nie, en ondervind ook geen van sy ingenieursprobleme nie.

Dit is beskikbaar in 3-deur afslaankap, 'n 3-deurluikrug en 'n 5-deur MPV (die DS 3 Picasso). Die inlynviersilinderenjinreeks sluit in 1.4 en 1.6-liter petrolenjins asook 'n 1.6-liter PSA HDi-dieselenjin.

Die Citroën DS3 is as die "Motor van die Jaar" aangewys deur *Top Gear Magazine*, en as die eerste supermini vierkeer namekaar deur die JD Power Satisfaction Survey UK en die tweede meesdoeltreffende supermini (Citroën DS3 1.6 e-HDi 115 Airdream: ware 63.0 mpg) deur *What car ?* naas die Citroën C3.

## Verwysings 
## Eksterne skakels 
*
Citroën C3

Die **Citroën C3** is 'n superminimotor wat sedert 2002 deur Citroën vervaardig word. Dit vervang die Citroën Saxo in die modelreeks en is tans in sy tweede geslag. Dit word in 'n vyfdeur luikrugbakstyl geproduseer, met die eerste geslag ook in 'n tweedeur omskepbare weergawe gebou, genaamd die C3 Pluriel. 'n Driedeurluikrug met 'n soortgelyke ontwerp is in die tweede geslag bemark as 'n premiemodel, beskikbaar as die DS3.

'n Mini MPV-weergawe van die C3 is in Julie 2008 aangekondig, die C3 Picasso, en onthul by die 2008 Parys Motorskou. In Suid-Amerika is 'n mini SNV weergawe, die C3 Aircross, net plaaslik geproduseer en bemark.

In 2014 is die Citroën C3 bekroon as die mees doeltreffende klein motor, saam met die premiemotor, Citroën DS3.

## Verwysings 
## Eksterne skakels 
*
Rancho Mirage

**Rancho Mirage** is 'n stad en hersteloord in die distrik Riverside County van die Amerikaanse deelstaat Kalifornië, sowat 100 myl oos van Los Angeles, met 'n bevolking van 17&nbsp;218 volgens die sensus van 2010, waarby die seisoenale bevolking soms die 20&nbsp;000-kerf oorskry.
duimnael|links|Die Kaliforniese deelstaatroete 111 loop deur Rancho Mirage
Rancho Mirage is in 1973 as stedelike nedersetting geïnkorporeer toe vyf voorheen nie-geïnkorporeerde gebiede, waarna as die Cove-gemeenskappe verwys is (Desert, Magnesia, Palmas, Tamarisk en Thunderbird), met Mirage Cove, 'n nedersetting wat destyds 3&nbsp;000 siele getel het, saamgesmelt het.

Tans is Rancho Mirage, wat tussen Cathedral City en Palm Desert geleë is, een van nege stedelike nedersettings in die Coachella Valley, die mees digbevolkte gebied in die Suid-Kaliforniese woestynstreek met 'n bevolking van meer as 400&nbsp;000 waar danksy besproeiingstelsels 'n groot verskeidenheid vrugte en groentesoorte verbou word.

Die gebied van Rancho Mirage het sy bekendheid aan die nabygeleë Sunnylands-villa in besit van die filantrope Walter en Leonore Annenberg te danke wat ná die Tweede Wêreldoorlog tot 'n gewilde vakansiebestemming en hersteloord vir beroemde persoonlikhede soos Frank Sinatra, Bob Hope, Fred Astaire, Ginger Rogers, koningin Elizabeth II, Patrick Macnee en Mary Martin ontwikkel het. Ook Amerikaanse presidente soos Richard Nixon, Ronald Reagan en Gerald Ford het hier tuisgegaan.

Geriewe soos die stad se twaalf gholfbane, winkelsentrums en ligte nywerhede maak van Rancho Mirage met sy aangename warm klimaat 'n gewilde woonplek. Verskeie bekende akteurs en entrepreneurs het eiendomme in die omgewing gekoop.

## Verwysings
Damaliscus

***Damaliscus*** is 'n genus van wildsbokke in die familie van horingdraers (*Bovidae*) en die subfamilie Alcelaphinae. Die genus bestaan uit vier spesies, wat slegs in Afrika voorkom.

## Spesies en subspesies 
* *Damaliscus korrigum* (Ogilby, 1837)
** *Damaliscus korrigum korrigum*
** *Damaliscus korrigum jimela*
** *Damaliscus korrigum topi*
* *Damaliscus lunatus* (Burchell, 1823) (Basterhartbees)
** *Damaliscus lunatus korrigum*
** *Damaliscus lunatus tiang*
** *Damaliscus lunatus topi*
** *Damaliscus lunatus jimela*
** *Damaliscus lunatus lunatus*
* *Damaliscus pygargus* (Pallas, 1767) (Bontebok)
** *Damaliscus pygargus phillipsi* Harper, 1939 (Blesbok)
** *Damaliscus pygargus pygargus* (Pallas, 1767)
* *Damaliscus superstes* (Cotterill, 2003)
duimnael|links|Verspreiding van subspesies in Afrika

## Verwysings 
* Stuart, Chris & Stuart, Tilde. 2007. Field Guide to Mammals of Southern Africa. Fourth edition. Cape Town:Struik Publ.

## Eksterne skakels 
* 
*
Citroën Xsara WRC

Die **Citroën Xsara WRC** was 'n wêreldtydrenmotor wat vir die Citroën Wêreldtydrenspan ontwikkel en gebou is deur Citroën Racing vir gebruik sedert die 2001 Wêreldtydrenkampioenskapseisoen. Dit is gebaseer op die luikrugbakwerk van die Citroën Xsara padmotor, maar met baie min ooreenkoms onder die vel, en was een van die suksesvolste motors ooit in die kampioenskap. 

In 1999 het die Xsara WRC se voorganger, die tweewieldryf natuurlik geaspireerde Xsara Kit Car, algeheel gewen in die Rallye Catalunya en Tour de Course. Hierdie motor was beskou as die beste motor in sy klas. In 2001 is die boustelmotorkategorie vervang deur Super 1600 en 2000 Super, en die Citroën Xsara het meegeding in die wêreldtydrenmotorkategorie. In 2002 het die Franse bestuurder Sébastien Loeb byna die Monte Carlo-tydren gewen, maar hy is gestraf as gevolg van 'n onwettige bandomruiling. Dit het gelyk of die motor hom soos 'n handskoen pas, en hy het daarna die Duitse Tydren en 'n rits ander wêreldtydrenne met die Xsara gewen.
Peugeot 206 WRC

duimnael|links|260px|Uitstalling van Grönholm se 206 WRC in Tokio, Japan.
Die **Peugeot 206 WRC** is 'n wêreldtydrenmotor wat op die Peugeot 206 padmotor gebaseer is. Dit is deur Peugeot Sport, Peugeot se fabriekspan, gebruik in die Wêreldtydrenkampioenskap van 1999 tot 2003. 

Peugeot het met dié tydrenmotor die vervaardigerswêreldtitel drie jaar na mekaar verower van 2000 tot 2002. Marcus Grönholm het die titel vir bestuurders in 2000 en 2002 gewen.
Citroën DS3 WRC

Die **Citroën DS3 WRC** is 'n wêreldtydrenmotor wat vir die Citroën-wêreldtydrenspan ontwikkel en gebou is deur Citroën Racing vir gebruik sedert die 2011 Wêreldtydrenkampioenskapseisoen. Dit is gebaseer op die Citroën DS3 padmotor, en vervang die hoogs suksesvolle Citroën C4 WRC. Dit is gebou volgens die nuwe wêreldtydrenmotorregulasies vir 2011, wat gebaseer is op die bestaande Super regulasies 2000, maar word aangedryf deur 'n turbo-aangejaagde 1,6 liter-enjin eerder as die normaal geaspireerde 2 liter-enjin wat in Super 2000-motors diens doen.

Ontwikkelingswerk aan die motor is in 2010 deur Citroënbestuurders Sébastien Loeb, Dani Sordo, Sébastien Ogier en toetsbestuurders Philippe Bugalski  en Stéphane Sarrazin. uitgevoer.

Die enjin is spesiaal ontwikkel vir die motor (ouer regulasies vereis dat die enjin gebaseer word op 'n enjinblok en silinderkop van 'n bestaande massavervaardigde motor se enjin). Dit ontwikkel amptelik 300 bhp (223.7 kW) teen 6000 opm en 350 N·m (35.7 kgf·m) teen 3250 opm.

## Sien ook 
* Ford Fiesta RS WRC
* Ford Focus RS WRC
* Hyundai i20 WRC
* Mini John Cooper Works WRC
* Toyota Yaris WRC
* Volkswagen Polo R WRC

## Verwysings
Dubbelkoppelaarratkas

[duimnael|regs|300px|Deelsweggesnyde voorbeeld van die [Volkswagengroep se 6-gang dubbelkoppelaarratkas, die sg. "Direct-Shift Gearbox" (DSG).]]
duimnael|regs|300px|Skematiese diagram van 'n dubbelkoppelaarratkas. Dit toon die uitleg van twee sy-aan-sy enkelplaat koppelaars.

'n **Dubbelkoppelaarratkas** is 'n tipe semi-outomatiese ratkas of outomatiese motortransmissie wat gebruikmaak van twee afsonderlike skakels. Op die een koppeling is die ewe ratte en op die ander koppeling die onewe ratte. Dit kan beskryf word as fundamenteel twee afsonderlike handratkaste (met hul onderskeie koppelaars) vervat binne een hulsel, wat as 'n eenheid werk.

Dit funksioneer gewoonlik in volledig-outomatiese modus, maar die meeste laat ook die bestuurder toe om met die hand ratte te verwissel in semi-outomatiese modus, hoewel ratwisseling steeds deur die elektro-hidrouliese transmissie uitgevoer word.

## Verwysings
Walter Annenberg

**Walter Hubert Annenberg** (13 Maart 1908 - 1 Oktober 2002) was 'n Amerikaanse uitgewer, filantroop en diplomaat.
[duimnael|links|Koninklike besoek op Sunnylands: Walter (heel regs) en [Leonore Annenberg (tweede van links) saam met koningin Elizabeth II van die Verenigde Koninkryk en Prins Philip, Hertog van Edinburg, in Februarie 1983]]
As entrepreneur het Walter Annenberg die sakebelange van sy familie, wat oorspronklik tot gedrukte media beperk was, uitgebrei om ook radio- en televisiestasies in te sluit. Nadat sy vader in die 1930's in 'n aantal skandale betrokke geraak het, waaronder belastingontduiking, het Walter Annenberg moeite gedoen om die reputasie van sy familie te herstel. So het hy sy lewe lank ruim skenkings aan kunsgalerye en ander publieke en onderwysinstellings gemaak waarvan die totale waarde op VSA-$2 miljard beraam is.

Annenberg het nooit geskroom om met sy media by politieke debatte betrokke te raak  en sy eie standpunte te bevorder nie. Hy het mediaveldtogte ten gunste van die VSA se ekonomiese herstelplan ná die Tweede Wêreldoorlog, die Marshall-plan, en teen die heksejag op kommuniste en vermeende kommuniste in die McCarthy-tydperk gevoer.

Annenberg het 'n luukse leefstyl geniet. In Sunnylands, sy uitgestrekte landgoed en villa in 'n Suid-Kaliforniese woestynstreek naby Rancho Mirage en Palm Springs, het hy saam met sy eggenote Leonore koninklike gaste, staatshoofde en baie ander bekende persoonlikhede onthaal. As die Verenigde State se ambassadeur in die Verenigde Koninkryk - 'n pos wat hy tussen 1969 en 1974 beklee het - het Annenberg baie gewild geraak en is as Ridderkommandeur met die tweede seniorklas van die Orde van die Britse Ryk vereer.

## Sien ook 
* Annenbergstigting

## Verwysings
Inlyntweesilinder

duimnael|Vuurorde van 'n inlyntweesilinderenjin

Die **inlyntweesilinderenjin** of reguit-twee-enjin is 'n tipe binnebrandenjin met altwee silinders in 'n reguit lyn met die krukas gemonteer. Die enkelbanksilinders kan gerig word in óf 'n vertikale of 'n skuinsvlak met altwee suiers wat 'n gemeenskaplike krukas aandryf.

Hierdie tipe enjin dryf gewoonlik motorfietse en klein vaartuie (soos jetski's) aan. Dit word ook in klein stadsmotors met 'n 500 tot 600 cc inhoudsmaat ingespan, waar ruimte streng beperk is in die enjinruim.

In 'n spesifikasie, grafiek of wanneer 'n afkorting gebruik word, word 'n inlyntweesilinderenjin gelys óf as I2 of L2.

## Sien ook 
* Inlyndriesilinder
* Inlynviersilinder
* Inlynvyfsilinder
* Inlynsessilinder
Alfa Romeo MiTo

Die **Alfa Romeo MiTo** (Tipe 955) is 'n driedeur luukse supermini wat amptelik bekendgestel is op 19 Junie 2008 te Castello Sforzesco in Milaan, Italië met 'n internasionale bekendstelling by die Britse motorskou in 2008. Die motor was beskikbaar in al Alfa se belangrikste markte in stadiums sedert Julie 2008. 

Die driedeurluikrug beskik oor voorwielaandrywing en kompeteer met die MINI en die nuwer Audi A1.  Die MiTo is ontwerp deur Centro Stile Alfa Romeo en is moontlik geïnspireer deur die 8C Competizione. 

Die **MiTo** word op Fiat se kleinplatform gebou wat ook gebruik word vir die Fiat Grande Punto. Tussen 2008 en 2012 is sowat 200&nbsp;000 Mito's gebou.

## Verwysings
Australiese Grand Prix

duimnael|regs|380px|Albert Park Renbaan, Melbourne
Die **Australiese Grand Prix** is 'n Formule Eenmotorwedren wat jaarliks in Australië gehou word. Die Grand Prix is die oudste oorblywende motorrenkompetisie in Australië wat reeds 80 keer sedert die eerste keer in 1928 op Phillipeiland gehou is. Sedert 1985 is die wedren 'n rondte van die FIA F1-Wêreldkampioenskap en word deesdae by die Melbourne Grand Prix Renbaan by Albert Park in Melbourne gehou.

## Vorige wenners van die Grand Prix 
'n Pienk agtergrond dui aan dat hierdie wedren nie deel van die Formule 1-kampioenskap was nie.
Spaanse Grand Prix

340px|regs
Die **Spaanse Grand Prix** (Spaans: *Gran Premio de España*, Katalaans: ''Gran premi d'Espanya'') is 'n Formule Een motorwedren wat huidig by die Circuit de Barcelona-Catalunya in Barcelona gehou word. Die wedren is een van die oudste in die wêreld waarom nog meegeding word en het sy eeufees in 2013 gevier. Die wedren het 'n nederige begin gehad as 'n produksiemotorwedren, wat deur die Eerste Wêreldoorlog onderbreek is. Dit is bevorder tot die Europese kampioenskap in 1935 voor die Spaanse Burgeroorlog 'n einde aan wedrenne gemaak het. Die wedren is suksesvol hervat in 1967 as 'n gereelde deel van die Formule Een Wêreldkampioenskapsreeks.

## Vorige wenners 
Michael Schumacher en Lewis Hamilton hou saam die Spaanse Grand Prix-rekord met ses oorwinnings elk.